**ΑΙΤΗΣΕΙΣ ΟΡΚΩΜΟΣΙΑΣ ΠΕΡΙΟΔΟΥ ΙΟΥΝΙΟΥ 2021**

Ενημερώνουμε τους/τις φοιτητές/φοιτήτριες του ΠΜΣ ΙΦΕΤ, οι οποίοι/ες περάτωσαν τις σπουδές τους την εξεταστική περίοδο ΙΟΥΝΙΟΥ 2021, ότι μπορούν να καταθέσουν ηλεκτρονικά την αίτηση ορκωμοσίας τους στην εφαρμογή   «Υπηρεσία ηλεκτρονικής υποβολής αιτημάτων ΕΚΠΑ» eprotocol.uoa.gr.

Η έναρξη υποβολής των αιτήσεων ορκωμοσίας ξεκινάει τη Δευτέρα 27 Σεπτεμβρίου 2021 και λήγει την Παρασκευή 1 Οκτωβρίου 2021.

Βήμα 1ο: Με την είσοδο σας στην εφαρμογή θα επιλέξετε το πεδίο «Νέα Αίτηση»

Βήμα 2ο: Θα επιλέξετε «Α. Αιτήσεις για Φοιτητικά Θέματα»

Βήμα 3ο: Θα επιλέξετε «12. Αίτηση Ορκωμοσίας ΠΜΣ»

Στο σημείο αυτό θα σας ζητηθεί να συνδεθείτε στην εφαρμογή eprotocol.uoa.gr είτε με κωδικούς taxisnet είτε με τον ακαδημαϊκό σας λογαριασμό.

Για την υποβολή της αίτησής σας πρέπει απαραιτήτως να αναρτήσετε:

1. Αίτηση Ορκωμοσίας
2. Αντίγραφο Αστυνομικής Ταυτότητας

Τα δικαιολογητικά:

1. ΒΕΒΑΙΩΣΗ ΜΗ ΟΦΕΙΛΗΣ ΒΙΒΛΙΩΝ ΑΠΌ ΤΗ ΒΙΒΛΙΟΘΗΚΗ ΤΗΣ ΣΧΟΛΗΣ ΘΕΤΙΚΩΝ ΕΠΙΣΤΗΜΩΝ, και
2. ΒΕΒΑΙΩΣΗ ΑΝΑΡΤΗΣΗΣ ΔΙΠΛΩΜΑΤΙΚΗΣ ΕΡΓΑΣΙΑΣ ΣΤΟ ΙΔΡΥΜΑΤΙΚΟ ΑΠΟΘΕΤΗΡΙΟ «ΠΕΡΓΑΜΟΣ» ΑΠΟ ΤΗ ΒΙΒΛΙΟΘΗΚΗ ΤΗΣ ΣΧΟΛΗΣ ΘΕΤΙΚΩΝ ΕΠΙΣΤΗΜΩΝ

θα διεκπεραιωθούν ηλεκτρονικά από τη Γραμματεία σε συνεργασία με τη Βιβλιοθήκη της Σχολής Θετικών Επιστημών.

Κατά την παραλαβή του διπλώματός σας από τη Γραμματεία του Τμήματος θα προσκομίσετε τα παρακάτω δικαιολογητικά:

1. ΤΗΝ ΑΚΑΔΗΜΑΪΚΗ ΤΑΥΤΟΤΗΤΑ – ΠΑΣΟ
2. ΤΟ ΒΙΒΛΙΑΡΙΟ ΥΓΕΙΑΣ ΦΟΙΤΗΤΗ (εάν είχε εκδοθεί)
3. ΕΝΑ ΑΝΤΙΓΡΑΦΟ ΤΗΣ ΔΙΠΛΩΜΑΤΙΚΗΣ ΕΡΓΑΣΙΑΣ ΣΕ ΗΛΕΚΤΡΟΝΙΚΉ ΜΟΡΦΗ

Περαιτέρω οδηγίες για την διενέργεια της ορκωμοσίας θα ανακοινωθούν αφού πρώτα αποσταλούν στη Γραμματεία τα δικαιολογητικά συμμετοχής στην Ορκωμοσία.

Από τη Γραμματεία του ΠΜΣ ΙΦΕΤ